OzLabs/hebrew-wiki-articles huggingface dataset:
דואר אלנבי

דואר אלנבי נמצא ברחוב אלנבי 132 פינת רחוב יהודה הלוי. בבניין זה פעל במשך שבעים שנה בית הדואר המרכזי של תל אביב.

==היסטוריה==
הבניין הוקם בשנת 1930 על ידי היזם צבי סטרכילביץ' בתכנונו של יהודה מגידוביץ'. הוא נמכר למרדכי לאלו (1893–1978) ונקרא על שמו כפי שכתוב בכתובת החקוקה על קיר הבניין ברחוב דה פיג'וטו.

בית הדואר המרכזי בתל אביב פעל במשך כשבעים שנה, מתחילת שנות ה-30 עד סוף המאה ה-20. בצד הבניין עברה הרכבת לירושלים וממנה עד למלחמת העצמאות. לאחר מכן פורקה המסילה בקטע מתחנת בית הדר לתחנת הרכבת יפו. ברחבה שנוצרה פעל עד שנות ה-90 שוק שבו מכרו עולים חדשים חפצים שהביאו ארצה. השוק זכה לשם "השוק הפולני". גם חלפני כספים פעלו במקום כשלוחה של "שוק לילינבלום".

בימינו שוכנים בשתי הקומות שני מועדוני לילה.

==התקפת האצ"ל==
ב-18 באפריל 1947 ניסתה חוליית לוחמי אצ"ל להחרים משלוח כסף שהוצא מהבניין ויועד למחנה בית נבאלא. הפעולה נכשלה לאחר ששוטר בריטי פתח באש ופצע קשה את אחד מהלוחמים, , שנפטר מפצעיו בבית החולים הדסה (תל אביב). לוחית זיכרון לפעולה זו נמצאת על קיר הבניין הפונה לרחוב אלנבי.

==קישורים חיצוניים==

* 

קטגוריה:רחוב אלנבי
קטגוריה:דואר ישראל
קטגוריה:מבנים ואתרים שתכנן יהודה מגידוביץ'
קופאס בי.די.אי

קופאס בי.די.אי בע"מ, לשעבר: ביזנס דאטה ישראל (הידועה גם כ- Business Data Israel ,BDI, בי.די.אי) ובתרגום לעברית: מידע עסקי ישראל, היא חברה שנוסדה בשנת 1989 ועוסקת בהפצת מידע עסקי על פירמות ואישים בישראל. 

החברה מפרסמת דוחות כמו מדד סיכון או מדד ריכוזיות למשק, וכן דוחות או דירוגים של פירמות ענפים שונים. כמו כן היא מספקת ללקוחות פרטיים מידע על פירמות ואנשים לצורכים כמו מתן אשראי עסקי לספק או לקוח, ברור חריגות אשראי מהעבר, התלבטות בבחירת ספקים שונים וכו'. 

BDI קשורה לתאגיד הבינלאומי Coface, שמזה כ-100 שנה אוסף מידע על פירמות בעולם לצורך ביטוחי סחר חוץ, אוסף מידע עסקי על פירמות על ידי סניפים וחברות בת, ומספק מידע ללקוחות על פירמות אלו.

==ראו גם==
* דן אנד ברדסטריט

==קישורים חיצוניים==

* 

==הערות שוליים==

קטגוריה:חברות ישראליות
קטגוריה:שלוחות בישראל של תאגידים רב-לאומיים
קטגוריה:מפיצי מידע עסקי
קונדוטיירי

[[פסל ברתולומאו קולאוני, פסלו של הקונדיטיירה של ונציה]]
קונדוטיירי (באיטלקית: Condottieri, נהגה: ; לשון רבים. ביחיד: קונדוטיירוֹ או קונדוטיירֶה) היו מנהיגיהם של ארגונים צבאיים, קבוצות מתנדבים או כנופיות שכירי חרב, ששימשו בקבלנות כצבאות בערי המדינה האיטלקיות בתקופת ימי הביניים המאוחרים ובעידן הרנסאנס.

רבים מפקודיהם השכירים של הקונדוטיירי לא היו איטלקים וערי המדינה נזקקו לשירותיהם בהיעדר נכונות של אזרחי המדינות לשירות צבאי.

צבאות הקונדוטיירי היו מורכבים בעיקרם מלוחמים רכובים וחמושים בנשק קר. הנשק החם שעמד לרשותם הסתכם בכמות זעומה של תותחים ורובי ארקבוז פרימיטיביים. בשנים האחרונות של תפקודם של צבאות הקונדוטיירי ברחבי איטליה יצא להם שם רע של אנשים בעלי נאמנות בעייתית למעסיקיהם. כמו כן, יוחס להם סגנון לחימה לא-יעיל שנועד במכוון להפחית את האפשרות לאבדות בנפש משני הצדדים. ניהול המלחמות האפקטיבי התנהל למעשה שלא בשדה הקרב אלא במזימות ותככים שקדמו לקרבות.

כניסתו של צבא יעיל יחסית למרחב האיטלקי, צבא צרפת של שרל השמיני בראשית המלחמות האיטלקיות, שם קץ לעידן הקונדוטיירי כאשר מחץ את הגנותיהן של כל ערי המדינה שעמדו בדרכו בכוח הארטילריה המהירה והיעילה יחסית שהציג. קרנם של הקונדוטיירי ירדה, אך המסורת של משמר שכירי חרב נשארה באיטליה עוד זמן רב, דוגמה לה הוא המשמר השווייצרי שפעל עד המאה ה-19 וחלק ממנו פעיל עד היום בהגנה על ארמון האפיפיור בקריית הוותיקן ברומא.

==קישורים חיצוניים==

* 

קטגוריה:צבאות בימי הביניים
קטגוריה:איטליה: צבא וביטחון
קטגוריה:איטליה: ימי הביניים
אבי דויטש

אָבִי דוֹיְטְשׁ (נולד ב-1963) הוא איש עסקים ישראלי, אשר היה שותף ומייסד של תחום החיסכון לטווח ארוך בבית ההשקעות אקסלנס נשואה, וכיום מייסד, בעלים ומנכ"ל קרן אקספו.

== ביוגרפיה==
דויטש נולד בחולון, גדל בתל אביב ולמד בישיבה התיכונית כפר הרא"ה. את שירותו הצבאי ביצע ביחידת היועץ הכספי לרמטכ"ל בתפקידי קצונה, והשתחרר בשנת 1990 בדרגת רב-סרן. לדויטש תואר ראשון בכלכלה וחשבונאות וכן תואר שני במינהל עסקים ומימון – את שניהם קיבל מאוניברסיטת בר-אילן. כמו כן, בעל רישיון לראיית חשבון.

== קריירה עסקית == 
בשנים 1991–2000 כיהן דויטש כרואה חשבון ובתפקידים בכירים בקרנות פנסיה ובבתי השקעות. בשנת 2000 הקים את קופות הגמל וקרנות ההשתלמות של בית ההשקעות "אקסלנס נשואה", צעד שנחשב לבולט בשוק ההון הישראלי. בשנת 2002 הקים את איגוד קופות הגמל במסגרת לשכת המסחר, ושימש לאורך תקופה ארוכה יו"ר האיגוד. עד שנת 2005 שימש דויטש מנכ"ל קופות הגמל ובמהלך השנים 2006–2011, שימש יו"ר קופות הגמל והפנסיה של בית ההשקעות אקסלנס נשואה.

בשנת 2012 הקים את קרן אקספו, קרן מימון פיננסית שמטרתה העמדת אשראי ליזמי נדל"ן, ללקוחות פרטיים וללקוחות עסקיים, כנגד בטוחות נדל"ן. דויטש הוא בעל השליטה בקרן אקספו ומשמש מנכ"ל הקבוצה.

== קישורים חיצוניים ==
* 
* 
* 

קטגוריה:אנשי עסקים ישראלים
ואיגויה

ואיגויה (בצרפתית: Ouahigouya) היא עיר בורקינה פאסו הנמצאת בגבולה הצפוני עם מאלי. העיר משמשת בירת פרובינציית יאטנגס.

העיר נמצאת 185 ק"מ צפונית לבירה ואגאדוגו, בדרך לגבול על מאלי. היא ממוקמת כ-40 ק"מ מדרום לעיר המאלית באנקס.

==היסטוריה==
העיר נוסדה בשנת 1757, ושימשה כבירת ממלכת מוסי. העיר נהרסה בשנת 1825 וכן הותקפה מספר פעמים בסוף המאה ה-19. צרפת בנתה אותה בשנת 1896 ומאז היא לא נהרסה יותר. במהלך מלחמת מאלי - בורקינה פאסו בשנת 1985, הופצץ השוק בעיר על ידי חיל האוויר של מאלי ונהרגו מספר תושבים.

בשנת 2012 מנתה אוכלוסיית העיר 86,569 איש.

==כלכלה==
כעיר סאהלית טיפוסית, העיר מושפעת מאוד ממזג האוויר. כמו כל המדינות באזור זה, המשקעים בעונה הגשומה משפיעים על איכות וכמות היבולים ובכך את רמת החיים של תושבים. כלכלת העיר אינה כוללת כלל מפעלים. בודדים עוסקים בתעשיית העורות.

==ערים תאומות==
* 
* 
* 

==קישורים חיצוניים==

==הערות שוליים==

קטגוריה:בורקינה פאסו: ערים
קטגוריה:יישובים שהוקמו ב-1757
אימפפונדו

אימפפונדו (בצרפתית: Impfondo) היא עיר בצפון-מזרח הרפובליקה של קונגו, המשמשת בירת מחוז ליקואלה.

באימפפונדו כ-20,000 תושבים והיא ממוקמת על גדות נהר אובאנגי (Oubangui) בגבול עם הרפובליקה הדמוקרטית של קונגו, כ-710 ק"מ מברזוויל.

בעיר יש שדה תעופה קטן המפעיל טיסות לבירה ברזוויל ולעיר בנגי שברפובליקה המרכז-אפריקאית.

קטגוריה:הרפובליקה של קונגו: ערים
מתיאס להמן

מתיאס להמן (בגרמנית: Matthias Lehmann, נולד ב-28 במאי 1983 בעיר אוּלְם שבגרמניה המערבית) הוא כדורגלן עבר גרמני אשר שיחק בעמדת הקשר.

==קריירת מועדונים==
להמן גדל באולם 1846, והחל שם את קריירת הבוגרים שלו בשנת 2001, כאשר המועדון שיחק בליגת הבונדסליגה השנייה. בעונת 2001/02 עבר לשחק בקבוצת המילואים של שטוטגרט ששיחקה אז בליגה המחוזית הדרומית. להמן שיחק בקבוצה זו שתי עונות, וירד עמה ליגה. בקיץ 2003 עבר להמן למינכן 1860, ששיחקה אז בליגת הבונדסליגה. בעונת 2003/04 להמן צבר 17 הופעות והבקיע שער אחד, אך קבוצתו ירדה אל הבונדסליגה השנייה. בשתי העונות הבאות להמן תפס מקום יציב בקבוצה וכמעט לא החמיץ משחקים, אך לא הצליח לעלות עם מינכן 1860 בחזרה אל הבונדסליגה. 

בקיץ 2006 חתם להמן אצל העולה הטרייה לבונדסליגה, אלמניה אאכן, שנחשבה אז כקבוצה בבנייה, שאף התהדרה באצטדיון חדש ומודרני. עם זאת, בעונתו הראשונה בקבוצה להמן ירד ליגה בפעם השלישית בקריירה שלו. בעונה השנייה שלו בקבוצה סיים להמן עם אאכן במקום השביעי בבונדסליגה השנייה, וכעבור עונה סיים במקום הרביעי, מרחק ארבע נקודות מהמקום המוביל למשחקי המבחן. 

בקיץ 2009 חתם להמן בפ.צ. סנט פאולי, ששיחקה אז בבונדסליגה השנייה, והעפיל עמה לבונדסליגה באותה עונה. סנט פאולי שרדה עונה אחת בלבד בבונדסליגה ונשרה כעבור עונה בחזרה לבונדסליגה השנייה, וזו הייתה ירידת הליגה הרביעית בקריירה של להמן, שעבר בתום עונה זו לאיינטרכט פרנקפורט, היורדת הטרייה מהבונדסליגה. להמן שיחק עונה אחת בפרנקפורט, וסייע לה לעלות בחזרה אל הבונדסליגה תוך עונה אחת. עם זאת, להמן לא נשאר בקבוצה, ועבר לשחק אצל יורדת טרייה אחרת, פ.צ. קלן. 

בעונה הראשונה של להמן בפ.צ. קלן, 2012/13, סיים להמן עם הקבוצה במקום החמישי ולא הצליח להעפיל אל הבונדסליגה. בעונת 2013/14 להמן זכה עם קלן באליפות הבונדסליגה השנייה, והעפיל אל הבונדסליגה. זו הייתה העפלת הליגה השלישית של להמן תוך חמש שנים, עם שלוש קבוצות שונות. להמן הפך לבורג חשוב בקישור של קלן, וסייע לה לסיים במקום ה-12 בבונדסליגה בעונת החזרה שלה. בתחילת עונת 2015/16 מונה להמן לקפטן הקבוצה.

==קריירה בינלאומית==
ללהמן 15 הופעות במדי נבחרת גרמניה בכדורגל עד גיל 21, בהן הבקיע שני שערים. להמן מעולם לא זומן לנבחרת גרמניה הבוגרת.

==תארים==
עם פ.צ. קלן:
* אליפות הבונדסליגה השנייה: 2013/14

== קישורים חיצוניים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני אולם 1846
קטגוריה:כדורגלני מינכן 1860
קטגוריה:כדורגלני אלמניה אאכן
קטגוריה:כדורגלני איינטרכט פרנקפורט
קטגוריה:כדורגלני פ.צ. קלן
קטגוריה:כדורגלני זנקט פאולי
קטגוריה:גרמנים שנולדו ב-1983
פשפשיתיים

פשפשיתיים (שם מדעי: Tingidae) היא משפחה של חרקים זעירים בגודל של (2-10 מ"מ) מסדרת הפשפשאים. המשפחה מונה כ-2,000 מינים שתוארו למדע מתוכם כ-55 מינים מצויים בישראל.

==תיאור==
גופם שטוח ואלפטי, גבית החזה לרוב בולטת באופן מובהק, לעיתים בצורת שלפוחית או מצלה על הראש כסכך כך שאינו נראה ממבט על. הכנפיים והחזה לרוב מרושתים ברשת עורקים שמחלקים את הכנפיים למספר אזורים שקופים המזכירים סריג תחרה (מכאן שמם באנגלית, פשפשי תחרה).

==ביולוגיה==
פשפשיתיים תוקפים עלה, ניתן לראות את הנזקים בדמות הנקודות הכהות על העלה.
הפשפשיתיים לרוב פונדקאים ספציפיים של צמחים. מינים אחדים יכולים להקים אוכלוסיות גדולות ובעלי יכולת להפוך למזיקי חקלאות או גינות נוי. רובם חיים על העלים והגבעולים הדקים באזורים בהם קל לנקב את האפידרמיס ולשתות את מוהל הצמח. כל שלב חייהם מהביצה לבוגר יכול להתקיים על אותו הצמח או אפילו אותו העלה או הענף, אך בתקופת הרבייה או במידה והאוכלוסייה הופכת צפופה מדי הבוגרים מסוגלים לעופף ולמצוא פונדקאים אחרים.

רוב המינים מקימים דור או שניים בשנה, מקצתם דורות רבים יותר. רובם עובדים את החורף כבוגרים אך מינים אחדים עושים זאת בשלב הביצה או כנימפה.
ככל הפשפשאים מחזור החיים הוא של גלגול חסר בו הנימפות דומות לבוגרים אך קטנות יותר וחסרי כנפיים. הנימפות מגיעות לשלב הבוגר לאחר כארבעה או חמישה גלגולים, תלוי במין.

== פילוגנטיקה ==
העץ הפילוגנטי של הפשפשיתיים אינו מבוסס דיו וכותבים שונים מפרשים את חלוקת תת-המשפחות והשבטים בצורה שונה. עדויות מאובנים של פשפשיתיים ניתן למצאו בעיקר בתוך ענברים שנוצרו משרף עצים.

== מינים בישראל (רשימה חלקית) ==
* תת-משפחה Cantacaderinae
** Cantacader quadricornis
* תת-משפחה Tinginae
**פִּשְפְּשִית סַּמָּר Agramma atricapillum
**פִּשְפְּשִית גַּעדָה Copium teucrii 
**פִּשְפְּשִית עַכְנַאי Dictyla echii
**פִּשְפְּשִית קיפּוֹדָן Elasmotropis testacea testacea
**פִּשְפְּשִית מְשוּלְחֶפֶת Galeatus scrophicus
**פִּשְפְּשִית וַּרְדָּנִיִּים Stephanitis pyri
**פִּשְפְּשִית צַמָר Tingis valida

==קישורים חיצוניים==

* 

קטגוריה:פשפשאים
קורי עכביש (ספר)

קורי עכביש הוא ספר עיון מאת העיתונאים עמוס הראל, הפרשן הצבאי של עיתון "הארץ", ואבי יששכרוף, הפרשן לענייני ערבים של העיתון, העוסק במלחמת לבנון השנייה. הספר מנתח את המלחמה בכל הרמות – החל מזווית הראייה של מקבלי ההחלטות הבכירים שבצד הישראלי, ובהם ממשלת ישראל והמטה הכללי של צה"ל, וכלה במפקדי השדה ובלוחמים בשדה הקרב. בנוסף בוחנים המחברים את הזווית הלבנונית באמצעות בלוגים של תושבים החיים בביירות. כן מנתחים המחברים את תקופת הלחימה בדרום לבנון ואת הנסיגה מרצועת הביטחון בשנת 2000 כרקע למלחמה.

בספר מתוארים בהרחבה אירועים דוגמת חטיפת חיילי צה"ל בגבול לבנון בידי מחבלי חזבאללה, מבצע משקל סגולי, קרב מארון א-ראס, קרב בינת ג'בייל, מבצע שינוי כיוון 11, פשיטת שייטת 13 בצור ומבצע חד וחלק ואירועים נוספים. הספר בוחן כיצד התרחשה המלחמה והאם ניתן היה למונעה או לחלופין לנהלה באופן נכון יותר. על-כן כולל הספר את מה שהמחברים מתארים ככשירות לקויה של צה"ל, אי-מימוש התוכנית המבצעית ללחימה בחזבאללה, והזדמנויות שהוחמצו לסיום מהיר ומוצלח של המלחמה. הרקע שהוביל למלחמה והסיבות שהביאו לכישלון המקצועי שנחלו יחידות רבות של צה"ל נבחנים אף הם. הספר מתבסס על תחקירי צה"ל, פרוטוקולים של דיונים ומאות ראיונות עם שרים בממשלה, קצינים בכירים ומומחים מישראל ומחוצה לה. הספר מתאר את הפיקוד העליון של הצבא כמי שהוכה בליקוי מאורות.

לדברי המחברים, הרמטכ"ל, רב-אלוף דני חלוץ, כמעט שלא נועץ בכלל בפורום המטה הכללי ולא טרח לכנסו. לפי הספר, מוצב הפיקוד העליון לא הופעל, ובדיונים לא היה מי שהעז לצייר לנוכחים את המצב נכוחה. ראש אגף המבצעים האלוף גדי איזנקוט, בעברו מפקד חטיבת גולני, אשר שירת שנים ארוכות בלבנון, מצטייר מן הספר כאחד האלופים הבודדים במטה הכללי שהעזו לחלוק על הרמטכ"ל חלוץ, ועל המהלכים שהציע. איזנקוט גם היה זה שזיהה את רובע הדאחייה כמרכז כובד של החזבאללה בו יש לפגוע והמליץ על גיוס מילואים. הספר סוקר בין השאר את התחקירים שביצע צה"ל לאחר המלחמה, את מהלכי השיקום ואת תקיפת הכור הגרעיני בסוריה. בספר מרואיינים בהרחבה קצינים בכירים בסדיר ובמילואים ובהם שלומי כהן, בועז עמידרור, יניב עשור, עמוס בריזל, מפקד גדוד צנחנים במילואים, עמי אילון, אורי שגיא, גיורא ענבר ואחרים.

==קישורים חיצוניים==
* 
* .
* .
* , פרק מן הספר.
* , פרק מן הספר.

==הערות שוליים==

קטגוריה:ספרי 2008
קטגוריה:ספרי עיון בעברית: מלחמות ישראל
קטגוריה:מלחמת לבנון השנייה: ספרים
קטגוריה:צה"ל: היסטוריה
קטגוריה:ספרי ידיעות ספרים
תומאס קסלר

תומאס קסלר (בגרמנית: Thomas Kessler, נולד ב-20 בינואר 1986 בקלן שבגרמניה המערבית) הוא כדורגלן גרמני אשר שיחק בעמדת השוער.

== קריירה ==
קסלר ערך את הופעת הבכורה שלו במדי קלן, בעונת 2006/07, כאשר קבוצתו שיחקה במסגרת הבונדסליגה השנייה. בעונת 2010/11 הושאל לקבוצת סנט פאולי. ב-12 בספטמבר 2010, קסלר שיחק לראשונה במדי קבוצתו החדשה, במשחק מול קבוצתו המקורית פ.צ. קלן, אשר נערך במסגרת הבונדסליגה, וירד ליגה עם סנט פאולי בתום עונה זו. בעונה שלאחר מכן, 2011/12, הושאל לקבוצת איינטרכט פרנקפורט, במדיה שותף ב-4 משחקי ליגה בלבד<ref></ref>, לאחר שאיבד את מקומו הפותח לאוקה ניקולוב (Oka Nikolov). בתום עונה זו חזר לפ.צ. קלן, שם היה בעיקר שוערו המחליף של טימו הורן.

תומאס קסלר פרש ממשחק פעיל בשנת 2020<ref></ref>.

== קישורים חיצוניים ==

* 

==הערות שוליים==

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני פ.צ. קלן
קטגוריה:כדורגלני זנקט פאולי
קטגוריה:כדורגלני איינטרכט פרנקפורט
קטגוריה:גרמנים שנולדו ב-1986
נבחרת ניו זילנד בכדורגל נשים

נבחרת ניו זילנד בכדורגל נשים מייצגת את ניו זילנד בתחרויות כדורגל נשים בינלאומיות ומנוהלת על ידי התאחדות הכדורגל של ניו זילנד.
== היסטוריה ==
משחקה הראשון של הנבחרת התקיים ב-1975 במסגרת אליפות אסיה הראשונה, שבסופה היא אף זכתה בגביע. הייתה זו הפעם היחידה שניו זילנד השתתפה באליפות אסיה ולא באליפות אוקיאניה. 

הנבחרת העפילה ארבע פעמים לגביע העולם, אך מעולם לא ניצחה משחק במהלכו ומעולם לא הצליחה לעבור את שלב הבתים. כמו כן, הנבחרת השתתפה פעמיים בטורניר הכדורגל של המשחקים האולימפיים - בייג'ינג 2008 ולונדון 2012 (בו הגיעה עד רבע הגמר).

בעבר, התחרתה ניו זילנד על תוארה ב-OFC עם נבחרת אוסטרליה. היא זכתה באליפות אוקיאניה בשנים 1983 ו-1991, ואילו אוסטרליה זכתה בה בשנים 1994, 1998 ו-2003. עם זאת, עקב מעברה של נבחרת אוסטרליה לקונפדרציית הכדורגל של אסיה ב-2006, הפכה ניו זילנד לנבחרת המובילה ביבשת וזכתה בכל אליפויות אוקיאניה שהתקיימו מאז (למעט ב-2022 אז לא לקחה חלק). 

==כל גביעי העולם==
*1991 - שלב הבתים
*1995 עד 2003 - לא העפילה
*2007 עד 2023 - שלב הבתים

==כל אליפויות אוקיאניה==
*1983 - 20x20px מקום ראשון
*1986 - 20x20px מקום שלישי
*1989 - 20x20px מקום שני
*1991 - 20x20px מקום ראשון
*1994 - 20x20px מקום שני
*1998 - 20x20px מקום שני
*2003 - 20x20px מקום שני
*2007 - 20x20px מקום ראשון 
*2010 - 20x20px מקום ראשון 
*2014 - 20x20px מקום ראשון
*2018 - 20x20px מקום ראשון
*2022 - לא השתתפה

==קישורים חיצוניים==

* 

==הערות שוליים==

קטגוריה:ניו זילנד: כדורגל
ניו זילנד
כדורגל
קטגוריה:ניו זילנד: ספורט נשים
אסלאם שיעי באפגניסטן

המסגד "Masjid Jame" בקאבול בבנייה (2008) - המסגד השיעי הגדול באפגניסטן.
האסלאם השיעי באפגניסטן היא קבוצת מיעוט הכוללת כ-20% מאוכלוסיית אפגניסטן. רובם המוחלט משתייך לתריסריים ומקצתם איסמאעיליים.

== התריסריים ==
החלק הארי של השיעים האפגנים משתייך לתריסריים, ובעיקר מבני ההזארה. הקבוצה השנייה בגודלה של תריסריים היא הפארסיוואן דברי הפרסית של מערב הפרבונציות הראת ופראה.

קבוצות נוספות, קטנות משמעותית כוללות את קבוצות הביאט והקיזילבאש.

== איסמאעיליים ==
חלק קטן יותר של השיעה האפגנית מורכב מקבוצות של השיעה הניזארית האיסמאעילית; קבוצות אלו כוללות רבים מדוברי הפאמיר בצפון-מזרח אפגניסטן, בעיקר במחוז באדקשאן שעל גבול טג'יקיסטן.

מחוז בגלאן מהווה גם הוא בית לקהילה איסמאעילית, הסאיידים של קאיאן. מנהיגם הוא סאייד מנסור נאדרי ובנו סאייד ג'פאר נאדרי. במהלך מלחמת אפגניסטן כ-10,000 לוחמי מיליציה איסמאעילית הגנו על המבצר האיסמאעילי בקאיאן. הם צידדו בסובייטים לאור מחלוקות שהיו להם עם קבוצות לוחמות אחרות באפגניסטן. בשונה מקבוצות איסמאעיליות אחרות באזור ובעולם כולו, האיסמאעילים של בגלאן אינם מקבלים על עצמם את המנהיג האיסמאעילי העולמי אגהה ח'אן.

==קישורים חיצוניים==

קטגוריה:שיעה
קטגוריה:אפגניסטן: דמוגרפיה
קטגוריה:אפגניסטן: פוליטיקה
סופת השלגים בארצות הברית (ינואר 2016)

סופת השלגים בארצות הברית (ידועה גם כסופת השלגים ג'ונאס) הייתה סופה שהתרחשה בחלקה המזרחי והמערבי של ארצות הברית מ-21 עד 23 בינואר 2016. בעקבות השלגים העזים שירדו בסופה נהרגו 55 בני אדם.

בחלק מהאזורים בארצות הברית כמות השלג הצטברה עד לגובה של כ-70 סנטימטרים ויותר. השיא היה 168 סנטימטרים. במהלך הסופה התבקשו חלק מתושבי ארצות הברית להישאר בבתיהם ולא לצאת עד שהסופה תחלוף. שיא הסופה התרחש ביום שבת, 22 בינואר 2016 בעיר ניו יורק ושם השלגים הגיעו עד למטר ויותר.

בין 26 ל-28 בינואר 2016 הסופה הכתה גם בממלכה המאוחדת, ונרשמו גשמים חזקים עם קור עז והצפות.

==קישורים חיצוניים==

ארצות הברית, 2016
קטגוריה:2016 בארצות הברית
קטגוריה:אסונות טבע ב-2016
קטגוריה:ארצות הברית: מזג אוויר
קטגוריה:ארצות הברית: אסונות טבע
אין אישה מעזה פניה בפני בעלה

אין אישה מעזה פניה בפני בעלה היא חזקה הלכתית לפיה נאמנת אישה בדין ודברים שבינה לבין בעלה כאשר היא טוענת את דבריה בפניו, מתוך הנחה שאם יסוד דבריה בשקר לא הייתה מעזה לטעון אותם בנוכחותו.

==מקור ושורש החזקה==
תוקף חזקה זו ככל החזקות הוא מדאורייתא לפי רוב ככל הפוסקים, אך ישנה דעת יחיד מן הראשונים לפיה חזקה זו מדרבנן. בתלמוד הבבלי הובאה שיטת רבא שלדעתו אין לחזקה זו כל תוקף. אך למעשה התקבלה חזקה זו להלכה בספרי הפוסקים ובספרות השו"ת.

יש שסברו שחזקה זו היא מקרה של חזקה אין אדם מעיז פניו בפני בעל חובו, סברתם נעוצה בהרחבה של כלל זה לכדי כך שאדם אינו מעז לשקר לעולם בפני האדם שאליו מתייחס השקר בלי זיקה לקשר מוקדם ביניהם. אך ראשונים כמו רש"י סברו שסיבת החזקה במקרה של בעל חוב נעוצה בכך שהמלווה הטיב עם הלווה בעצם ההלוואה ורק לכן הוא אינו מעיז פניו בפניו, לשיטה זו, מאחר שנאמנות האישה היא גורפת וחלה גם במקרים בהם לא נהנתה כלל מבעלה כמו במקרה של קידושי קטנה שבהם גם כסף הקידושין ניתן לאביה, אי אפשר לתלות את החזקות זו בזו, והחזקה שלפי "אין אישה מעזה פניה בפני בעלה" היא דין העומד בפני עצמו ולפיו טבע האישה שלא להעיז פניה ולשקר בפני בעלה, בלא להתחשב בנסיבות שבהן נעשה בעלה. ולכן דבריה מתקבלים כנכונים.

==השלכה מעשית==
בתלמוד מוזכרת חזקה זו רק לגבי נאמנותה של אישה לומר שהתגרשה גם כאשר בעלה מכחיש זאת, נאמנות זו מתבטאת בשני אופנים: א. כאשר האישה טוענת בבית הדין בפני בעלה "גירשתני", היא נאמנת גם כאשר הוא מכחיש זאת. ב. כאשר האישה מקבלת קידושין מאדם אחר בפני בעלה, עולה מכך שהיא גרושה, ונאמנת על כך גם אם בעלה טוען שלא גירש אותה מעולם.

יש מן הפוסקים שהסתמכו על חזקה זו להענקת נאמנות לאישה במקרה שהיא טוענת לאין-אונות של הגבר בניגוד לעמדתו, לדבריהם גם בדבר כזה אין האישה מעזה פניה לשקר בפני בעלה, ומכך שטענה זאת עולה בבירור שדבריה נכונים. אך דבריהם שנויים במחלוקת.

נחלקו הראשונים ולא הוכרעה ההלכה, אם הסתמכו על חזקה זו בוודאות, גם לקולא ולהוצאת ממון, שיותר לה להינשא לאחר בעקבות טענתה ואף לגבות את דמי כתובתה מבעלה. או שאין סומכים לגמרי על חזקה זו, אלא שאם כבר נישאת לאחר אין כופים אותם להתגרש, ואם קידש אותה אחר מחמירים להצריך אותה לקבל גט מהשני.

האחרונים כתבו שבדורות האחרונים שוררות חוצפה ופריצות בעולם וניסיון העבר מלמד שאישה מעזה פניה ומשקרת גם בפני בעלה ולכן אין להסתמך הלכה למעשה על חזקה זו, אלא לחומרא. ואולם במקרה שישנה ראיה נסיבתית התומכת בעמדתה, נאמנת.

==לקריאה נוספת==
;מקורות ההלכה
* משנה תורה לרמב"ם, הלכות אישות, פרק ד' הלכה י"ג
* בית יוסף, אבן העזר, סימן י"ז
* שולחן ערוך, אבן העזר סימן י"ז סעיף ב'

==קישורים חיצוניים==
* 
* [http://din.org.il/2012/02/18/היתר-ממזרות-גדרי-נאמנות-האשה-לומר-גירש/ היתר ממזרים המבוסס על הכלל "אין אשה מעזה פניה בפני בעלה"], באתר "דין"

==הערות שוליים==

קטגוריה:כללי חזקות
קטגוריה:כללים ועקרונות במשפט העברי
קטגוריה:כללים ועקרונות בהלכה
ווגונים

ווגונים (Vogon) הם גזע של חייזרים בדיוניים מהכוכב ווגספיר (vogsphere) בסדרה מדריך הטרמפיסט לגלקסיה, אשר נכתבה על ידי דאגלס אדמס. בסדרה, הווגונים אחראים להריסה של כדור הארץ, בשביל לבנות כביש בין-גלקטי. הווגונים הם היומנואידים, אך גדולים יותר ובעלי עור ירוק. הווגונים מתוארים כ" אחד מהיצורים הכי לא נעימים בגלקסיה- לא רעים, אבל גסי רוח, בירוקרטים, ישירים ורשמיים", ו-"גורמים לסקס להראות כמו תאונת דרכים". בנוסף לכך, הם המשוררים של "השירה השלישית הגרוע ביותר ביקום", לדוגמה השיר מהספר המדריך לטרמפיסט בגלקסיה אשר נקרא על ידי הפרוסטטניק ווגון יילטץ:

ספינותיהם של הווגונים מתוארות כ-"דבר צהוב וגדול בצורה בלתי אפשרית", ש-"נראו יותר כאילו הקרישו מאשר ניבנו" ו-"תלויות באוויר באותה צורה שלבנים הן לא". ספינותיהם ידועות בכך שהם אינם ניתנות לזיהוי על ידי רדאר, ויכולות לנסוע דרך היפר-מרחב. הווגונים הם הבירוקרטים של הגלקסיה.

ווגונים
מצעדי ה-ARIA

לוגו מצעד המוזיקה האוסטרלי
מצעדי ה-ARIA הם המצעדים הרשמיים המפורסמים מדי שבוע על ידי איגוד תעשיות המוזיקה האוסטרלי (ARIA). המצעדים סוקרים את מכירות האלבומים והסינגלים באוסטרליה. המצעדים החלו להתפרסם בשנת 1966 והוכרו כמצעדים הרשמיים בשנת 1988.

==היסטוריה==
מצעדי ה-ARIA התפרסמו לראשונה בשבועון המוזיקה "Go-Set" ב-2 בפברואר 1966 והופיעו עד לסגירת השבועון ב-24 באוגוסט 1974. בעקבות הצלחת המצעדים ב-"Go-Set" החל גם השבועון "Kent Music Report" לפרסם מצעדים דומים החל בחודש מאי 1974. דייוויד קנט, עורך השבועון, פרסם באופן רטרוספקטיבי את המצעד האוסטרלי החל משנת 1940 ועד 1974 על סמך נתונים שאסף. באפריל 1983 החל איגוד תעשיית המוזיקה האוסטרלית לעשות שימוש בנתונים שפורסמו ולהפיץ אותם בחנויות תקליטים.
במהלך יוני 1988 החל איגוד תעשיות המוזיקה לפרסם מצעדים באופן עצמאי. בשנה הראשונה נכללו במצעד אלבומי אולפן לצד אלבומי אוסף של אומנים שונים. ביולי 1989 הופרדו אלבומי האוסף והחלו להתפרסם במצעד נפרד. הדו"חות של איגוד תעשיות המוזיקה ובו דירוג 100 האלבומים והסינגלים המובילים בכל שבוע החל להיות זמין למנויים בינואר 1990 והודפס בכל שבוע עד יוני 1998. לאחר הפסקה קצרה הוא חזר לדפוס, ההדפסה פסקה סופית בסוף שנת 2000.

המצעדים של איגוד תעשיות המוזיקה מבוססים על נתונים שנאספו מרשתות קמעונאיות דוגמת סיינטי וג'יי.בי היי. פיי ונתונים מחנויות וירטואליות דוגמת אייטיונס, בנדיט אף.אם, גט מיוזיק וביגפונד מיוזיק.

החל מה-1 ביוני 2013 משודרת בכל שבת תוכנית הרדיו "Take 40 Australia", בה משודרים 40 הסינגלים המובילים במצעד. התוכנית משודרת בין השעות 15:00-19:00 ומיד בסיומה מתפרסמים המצעדים באתר האינטרנט של האיגוד. המצעדים המתפרסמים באתר הן גרסאות מקוצרות של המצעד המלא (50 האלבומים והסינגלים מתוך 100). רשימת המצעדים המלאה ניתנת לרכישה למנויים באמצעות הדואר האלקטרוני.

==קישורים חיצוניים==

* 
* [http://www.ariacharts.com.au/ רשימת המצעדים] באתר איגוד תעשיות המוזיקה האוסטרלית

==הערות שוליים==

קטגוריה:מצעדי מוזיקה אוסטרליים
לאו גולדהמר

אריה לאו גולדהמר (זהבי) (Leo Goldhammer; 18 במרץ 1884 - 18 ביולי 1949) היה עיתונאי, משפטן, סוציולוג, סטטיסטיקן, מנהיג ציוני ואיש ציבור יהודי-אוסטרי ומאוחר יותר ישראלי.

== חייו ==
גולדהמר נולד במיכאילן שבבוקובינה, האימפריה האוסטרית, לטייקון יצחק גולדהמר ואשתו סופי. גדל בבירת הדוכסות, צ'רנוביץ, וב-1904 עבר לבירת האימפריה, וינה. ב-1914 נישא לסידוני, נולד לו בן אחד, אלפרד (עימנואל), ושני נכדים, רות גולדהמר (אלדר) ואהוד גולדהמר. בשנת 1939 עלה לארץ ישראל המנדטורית. הוא מת ב-1949 לאחר שסבל במשך זמן מה מגידול מוחי.

== מחקרים ==
לאחר סיום לימודיו בגימנסיה הממלכתית בצ'רנוביץ, הוא למד משפטים ומדעי המדינה באוניברסיטת וינה, ולאחר מכן למד כלכלה באקספורט אקדמי (Export Akademie) שבווינה. מאוחר יותר למד בברלין סוציולוגיה מגאורג זימל, וכלכלה לאומית בפרנקפורט מפרנץ אופנהיימר.

== קריירה ==
בנוסף לעבודתו כעורך דין, גולדהמר היה פעיל בתנועה הציונית, ומעורב בחיי החברה והתרבות של הקהילה היהודית הגדולה בווינה. הוא פרסם מאמרים רבים, כמו גם כתבים, עבודות וספרים, רובם בגרמנית, וכן מספר מחקרים על המעמד הסוציו-אקונומי של האוכלוסיות היהודיות של צ'רנוביץ ווינה. בין השנים 1933-1937 הוא היה העורך והמפרסם של כתב העת "דאס ורדנדה פלשתינה", וכתב כמה מאמרים בכתב העת "די שטימע - יידישע צייטונג". יחד עם עוד כמה פעילים ציונים הוא ייסד ב-1914 את "התנועה האקדמית תאודור הרצל", שפרסמה מאמרים בנושא ספרות עם ישראל וכן בסוגיית הציונות. ב-1921 הוא נהיה חבר בנשיאות הענף האוסטרי של הקרן קיימת לישראל, ושירת בתור יושב ראש בשנים 1937-1938. כמו כן היה מעורב בארגון המגבית קרן היסוד. ב-1925 הוא נבחר כציר לאספה הלאומית של הסוכנות היהודית באוסטריה, ושימש כיושב ראש בה בשנים 1926-1930. לאו ייצג את הקהילה היהודית הציונית של אוסטריה בקונגרסים הציוניים החמישה עשר עד העשרים ואחת.

כמו כן, גולדהמר היה גם נשיא הקהילה היהודית בווינה, יושב ראש הספרייה היהודית הלאומית (Volksbibliothek), ונשיא הסניף האוסטרי של ליגת ארץ ישראל העובדת. הוא גם היה פעיל במועדון הספורט היהודי "הכח וינה", והיה ראש מחלקת השחייה התחרותית.

אחרי סיפוח אוסטריה לגרמניה הנאצית נעשה גולדהמר מעורב בעליית הנוער, שעודדה עלייה לארץ ישראל. אחרי 1938 מרבית פעילותו החברתית והפוליטית התקיימה בישראל, כאחד ממייסדי מפלגת העלייה חדשה, וכחבר אספת הנבחרים. הוא התיישב בחיפה והיה ראש מחלקת רישום האוכלוסין במשרד הפנים עד 1949.

==קישורים חיצוניים==
* 
* (נקרולוג)
* 

==הערות שוליים==

קטגוריה:יהודים אוסטרים
קטגוריה:יהודים מבוקובינה
קטגוריה:פעילים ציונים באוסטריה
קטגוריה:עובדי משרד הפנים
קטגוריה:חברי אספת הנבחרים הרביעית
קטגוריה:אנשי העלייה החמישית
קטגוריה:ישראלים שנולדו ב-1884
קטגוריה:ישראלים שנפטרו ב-1949
פרנסיסקו קרבחאל

פרנסיסקו סבסטיאן קרבחאל (בספרדית: Francisco Sebastián Carvajal y Gual; 9 בדצמבר 1870 - 20 בספטמבר 1932) היה עורך דין ופוליטיקאי מקסיקני ששימש במשך פחות מחודש כנשיאה ה-36 של מקסיקו.

==ביוגרפיה==
נולד בקמפצ'ה ולמד משפטים. הוא כיהן במשרות רמות בממשל הנשיא פורפיריו דיאס, והיה נציגו של דיאס לשיחות השלום עם המורדים במהלך המהפכה המקסיקנית. בשנת 1913 לאחר רצח פרנסיסקו מדרו ותפיסת השלטון בידי ויקטוריאנו ורטה, מינה אותו ורטה לעמוד בראש מערכת המשפט המקסיקנית וב-10 ביולי 1914 התמנה כשר החוץ בממשלת ורטה.

חמשה ימים בלבד לאחר מינויו כשר החוץ התפטר ורטה מהנשיאות בשל מהלכיהם של הגנרלים המהפכניים ובראשם ונוסטיאנו קאראנסה, הוכרזו בחירות כלליות וקרבחאל הוכרז אוטומטית כנשיא מקסיקו למשך החודש הקרוב לפי החוקה. ב-13 באוגוסט כבר עזב את משרדו וב-20 באוגוסט הושבע לתפקיד קאראנסה כמפקד המהפכה של מקסיקו.

לאחר החלפת השלטון היגר קרבחאל לארצות הברית, שם התגורר בניו אורלינס הוא נישא ללואיז מרטין ונולד להם ילד אחד באוקטובר 1918. ב-1922 שב למקסיקו סיטי והמשיך לעסוק בעריכת דין עד פטירתו ב-20 בספטמבר 1932.

==קישורים חיצוניים==

קטגוריה:נשיאי מקסיקו
קטגוריה:פוליטיקאים מקסיקנים
קטגוריה:המהפכה המקסיקנית

קטגוריה:ילידי 1870
קטגוריה:נפטרים ב-1932
סבנה (סרט)

סבנה הוא סרט דוקו-דרמה ישראלי משנת 2015 המספר את סיפור הגבורה של סיירת מטכ"ל בעת חטיפת מטוס סבנה. את הסרט יצר נתי דינר, ביים רני סער ואחראי על התסריט משה זונדר.

הסרט מציג את החטיפה מ-3 נקודות מבט:
*החוטפים
*הדרג המדיני 
*הדרג הצבאי

== תקציר ==
ב-5 במאי 1972 נכנסו, בנפרד, שני זוגות לטרמינל הבינלאומי בבריסל. שני הגברים ושתי הנשים נשאו דרכונים ישראליים ולא משכו תשומת לב מיוחדת. הארבעה היו חברי חוליה של ארגון הטרור "ספטמבר השחור". כשטיסה 571 של חברת התעופה הבלגית "סבנה" מבריסל לתל אביב חלפה מעל העיר, פרץ עלי-אבו סנינה, מפקד חולית החוטפים, אל תא הטייס. הוא הצמיד אקדח לראשו של הקפטן והורה לו להמשיך ולהטיס את המטוס לשדה התעופה לוד. עבור אבו סנינה הייתה זו חטיפת המטוס השלישית בחייו. בסופו של הסרט נראים חברי סיירת מטכ"ל משחררים את המטוס בפעולה נועזת. 

מובן כי מתלווים לסרט קטעים אשר מטרתם להמחיש ולצייר לצופים איך נראתה, פחות או יותר, חטיפת מטוס סבנה.

== טריוויה ==
הסרט לוקה במספר אי-דיוקים; על מדי השחקן שגילם את מפקד פיקוד המרכז האלוף רחבעם זאבי נענד אות מלחמת יום הכיפורים, אף שהיא פרצה רק לאחר למעלה משנה; השחקן שגילם את הרמטכ"ל דוד אלעזר ענד על מדיו את אות מלחמת ההתשה, אלא שזה חולק רק לאחר 31 שנים, ב-2003; כלא נפחא, שהוזכר בסרט כעובדה, הוקם רק ב-1980.

הסרט שודר לראשונה ב-8 בספטמבר 2015 בערוץ 2. בסרט ישנן עדויות של הנוסעים, של הלוחמים, בהם עוזי דיין, בנימין נתניהו, דני יתום ואהוד ברק (מפקד סיירת מטכ"ל ומבצע החילוץ), ושל שר התחבורה דאז שמעון פרס. כמו כן, הסרט כולל קטעים מהקלטה של תיאור המקרה מנקודת ראותו של קפטן המטוס רג'ינלד לוי, המספר על כך בגוף ראשון, וכן ראיון מיוחד עם אחת החוטפות, תרז הלסה, שנותרה בחיים, שוחררה בעסקת ג'יבריל וחיה בירדן. נפטרה בגיל 65 בירדן ב-29 במרץ 2020. לדברי האלוף עוזי דיין, מפקד צוות החילוץ מסיירת מטכ"ל היא "מתה מאוחר מדי לטעמי"<ref></ref>.

== שחקנים ==
{| class="wikitable"
|-
!שחקן !! דמות !! הערות
|-
|בובי לקס || רג'ילנד לוי || הטייס הראשי של הטיסה
|-
|ג'ורג' אסקנדר || עלי טהא אבו סנינה ||החוטף הראשי, עושה רושם של אדם אינטליגנטי אך תמים.
|-
|ארז שפריר || משה דיין ||משה דיין בצעירותו
|-
|גלעד ינקולביץ || עוזי דיין ||עוזי דיין בצעירותו
|-
|יוסי אלקיים || שמעון פרס ||שמעון פרס בגיל 43
|-
|אילן גולדברג || אהוד ברק ||אהוד ברק בצעירותו
|-
|אבי קורניק|| בנימין נתניהו ||בנימין נתניהו בצעירותו
|-
|קלאודיה דוליצ'י
|דורה לוי
|אשתו של רג'ילנד שנמצאת בטיסה. 
|-
|גיא גורביץ' || אבי הכהן ||פקח טיסה במגדל הפיקוח נתב"ג במשך 47 שנים, 2000-1988 יו"ר אגודת פקחי הטיסה בישראל
|}

==קישורים חיצוניים==

==הערות שוליים==

קטגוריה:סרטי 2015
קטגוריה:סרטי דרמה ישראליים
קטגוריה:סרטים ישראליים המבוססים על סיפור אמיתי
קטגוריה:צה"ל בקולנוע
קטגוריה:סרטים ישראליים משנת 2015
יויה אוסאקו

יויה אוסאקו (ביפנית: 大迫 勇也, בתעתיק לטיני: Yuya Osako, נולד ב-18 במאי 1990 בקסדה שבמחוז קגושימה שביפן) הוא כדורגלן יפני המשחק בקבוצת ויסל קובה ובנבחרת יפן.

==קריירת מועדונים==
עונת הבכורה שלו בכדורגל מקצועני, הייתה ב-2009, עת עלה לשחק בקבוצת הבוגרים של המועדון היפני קאשימה אנטלרס. לאחר 5 עונות בהן שיפר את ממוצע הבקעותיו מעונה לעונה, חתם אוסאקו ב-6 בינואר 2014 במועדון הגרמני מינכן 1860. במינכן, אוסאקו סיים חצי עונת בכורה אירופאית מרשימה, לאחר שכבש 6 שערים ב-15 משחקי ליגה. עקב ביצועיו המרשימים, כבר ביוני 2014, אוסאקו נרכש על ידי פ.צ. קלן, העולה הטרייה לבונדסליגה, והפך עד מהרה לשחקן הרכב קבוע.

בפברואר 2019 נבחר אוסאקו לכדורגלן השנה ביפן לשנת 2018. 

אוסאקו חזר ליפן באוגוסט 2021, וחתם בויסל קובה.

==קריירה בינלאומית==
לאחר שייצג את נבחרותיה הצעירות של יפן, אוסאקו שיחק לראשונה במדי הנבחרת היפנית בשנת 2013. ב-25 ביולי 2013, כבש את שערו הראשון וגם השני במדי נבחרתו, בניצחון 2–3 מול אוסטרליה, במשחק במסגרת גביע מזרח אסיה. אוסאקו השתתף עם יפן במונדיאל 2014

== קישורים חיצוניים ==

קטגוריה:כדורגלנים יפנים
קטגוריה:חלוצי כדורגל יפנים
קטגוריה:כדורגלני קאשימה אנטלרס
קטגוריה:כדורגלני מינכן 1860
קטגוריה:כדורגלני פ.צ. קלן
קטגוריה:כדורגלני ורדר ברמן
קטגוריה:כדורגלני נבחרת יפן
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני ויסל קובה
קטגוריה:יפנים שנולדו ב-1990
Superman (שיר של אמינם)

Superman הוא שיר של הראפר האמריקני אמינם, הוא השיר הרביעי באלבומו The Eminem Show שיצא לאור ב-2002. הוא כולל שירת רקע על ידי Dina Rae, השיר יצא בתאריך ה-27 בינואר 2003. השיר זכה במקום 50 בבילבורד הוט 100.

== עלילה ==
השיר מדבר על מערכות היחסים הלא יציבות עם הבנות המופקרות שלאמינם היו בחיים ואיך הוא מתכנן להתמודד עם עובדה זו. באוטוביוגרפיה שאמינם הוציא בשנת 2008, The Way I Am, אמינם חשף כי השיר Superman נכתב כל מערכת היחסים שלו עם מריה קארי. שיר זה מאוד דומה בתוכנו ל-Drug Ballad ולשיר Pimp Like Me ביחד עם D12. הסרטון לשיר כולל את כוכבת הפורנו ג'ינה לין.

== רשימת השמעה ==
=== Promotional CD single ===
{| class="wikitable"
|-
! מספר !! כותרת השיר !! כותבים !! מפיקים !! אורך
|-
| 1. || (Clean Radio Edit) (feat. Dina Rae) "Superman" || אמינם, ג'ף באס, סטיבן קינג || אמינם, ג'ף באס || 4:42
|}

=== 12" vinyl ===
{| class="wikitable"
|-
! מספר !! כותרת השיר !! כותבים !! מפיקים !! אורך
|-
| 1. || (Clean Radio Edit) (feat. Dina Rae) "Superman" || אמינם, ג'ף באס, סטיבן קינג || אמינם, ג'ף באס || 4:42
|-
| 2. || (Album Version) (feat. Dina Rae) "Superman" || אמינם, ג'ף באס, סטיבן קינג || אמינם, ג'ף באס || 5:50
|-
| 3. || (Instrumental) (feat. Dina Rae) "Superman" || אמינם, ג'ף באס, סטיבן קינג || אמינם, ג'ף באס || 4:27
|-
| 4. || (Acapella) (feat. Dina Rae) "Superman" || אמינם, ג'ף באס, סטיבן קינג || אמינם, ג'ף באס || 4:27
|}

== מיקומי שיא ==
{| class="wikitable"
|-
! מצעדי 2003 !! מקום שיא
|-
| ניו זילנד RIANZ || 42
|-
| בילבורד הוט 100 של ארצות הברית || 15
|-
| Hot R&B/Hip-Hop Songs של ארצות הברית || 44
|-
| בילבורד שירי פופ של ארצות הברית || 10
|-
| בילבורד שירי ראפ של ארצות הברית || 10
|}

== קישורים חיצוניים ==

* 
* [http://www.metrolyrics.com/superman-lyrics-eminem.html המילים של השיר באתר MetroLyrics]

קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי אמינם
קטגוריה:שירים על גיבורי-על
קטגוריה:שירים על מיניות
קטגוריה:שירי היפ הופ אמריקאיים
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת שיידי רקורדס
פדרו לסקוראין

פדרו חוסה דומינגו דה לה קלסאדה מנואל מריה לסקוראין פארדס (בספרדית: Pedro José Domingo de la Calzada Manuel María Lascuráin Paredes; 8 במאי 1856 - 21 ביולי 1952) היה פוליטיקאי מקסיקני, ששימש כנשיאה ה-34 של מקסיקו במשך פחות משעה ב-19 בפברואר 1913, תקופת הנשיאות הקצרה בעולם. 

קודם כיהן לסקוראין במשך שתי קדנציות כשר החוץ של מקסיקו וניהל בית ספר למשפטים במקסיקו סיטי.

==נשיאות==
לאחר המהפכה שהתרחשה במקסיקו נכלא הנשיא פרנסיסקו מדרו בארמון הלאומי. כדי לשוות לחילופי השלטון מראה חוקי, שוכנע מדורו להתפטר, מתוך אמונה שכך יינצלו חייו. לפי חוקת 1857 של מקסיקו, בעת נבצרות עוברות סמכויות הנשיא בסדר הבא: סגן הנשיא, התובע הכללי, שר החוץ ושר הפנים. בעת ההפיכה אנשיו של ויקטוריאנו ורטה כצרו גם את סגנו מדרו ואת התובע הכללי. ורטה תכנן שלסקוראין יושבע כנשיא מתוקף תפקידו כשר החוץ, ואז הוא ימנה את ורטה עצמו לשר הפנים ויתפטר. כך נוצר מצב שבו ב-19 בפברואר 1913 כיהן לסקוראין כנשיא מקסיקו ה-34, לכהונה של פחות משעה. גרסאות שונות ניתנו לזמן המדויק של כהונתו והן נעות בין 15 דקות ל-56 דקות. בכל מקרה הייתה כהונתו כנשיא לקצרה ביותר המתועדת בהיסטוריה העולמית. באותו ערב התכנסה ישיבה מיוחדת של הקונגרס שאישרה את המינוי, תחת איומי רוביהם של חיילי ורטה. ימים ספורים לאחר מכן בוימה התקפה על שומריהם של פרנסיסקו מדרו וסגנו חוסה מריה פינו סוארס , שנוצלה כדי לרצוח את שניהם תוך כדי התגוננות מפני ניסיון חילוצם. ורטה הציע ללסקוראין מושב בממשלתו אך הוא סירב, פרש מהפוליטיקה וחזר לעסוק בלימודי משפטים ובעריכת דין.

==קישורים חיצוניים==

קטגוריה:נשיאי מקסיקו
קטגוריה:פוליטיקאים מקסיקנים
קטגוריה:המהפכה המקסיקנית

קטגוריה:ילידי 1858
קטגוריה:נפטרים ב-1952
ראיו OKC

ראיו OKC היא קבוצת כדורגל אמריקאית מאוקלהומה סיטי המשחקת בליגת הכדורגל האמריקנית הצפונית (NASL) החל מעונת 2016.

== היסטוריה ==
ב-10 בנובמבר 2015, ה-NASL הודיע כי מועדון חדש בשם ראיו OKC יתחיל לשחק בעונת 2016. רוב מניות המועדון החדש הם בבעלות ראול מרטין פרסה, הבעלים של ראיו ואיקאנו מהלה ליגה, שקנה את רוב המניות של מועדון הכדורגל אוקלהומה סיטי, חלק קטן מהמניות מוחזקות בבעלות יליד אוקלהומה שון ג'ונס. ראיו OKC מנוהלת על ידי הבעלים לשעבר של מועדון הכדורגל שהתפרק אוקלהומה סיטי. מאמן סן אנטוניו סקורפיונס לשעבר, אלן מארקינה הוחתם למאמן הראשי של ראיו OKC, ב-7 בינואר 2016.

==קישורים חיצוניים==

* 

קטגוריה:קבוצות כדורגל אמריקאיות
קטגוריה:אוקלהומה סיטי: ספורט
קטגוריה:קבוצות כדורגל שהוקמו ב-2015
סלאוקיה על החידקל

מפה של סלאוקיה על החידקל
סֵלֵאוּקיָה על החידקל (ביוונית: Σελεύκεια; נקראת גם בקיצור סֵלֵאוּקיָה) הייתה עיר גדולה וחשובה באימפריות הסלאוקית, הפרתית, והסאסאנית. העיר הייתה גם בירת האימפריה הסלאוקית בין השנים 305–240 לפני הספירה. סלאוקיה שוכנת בגדתו המערבית של נהר החידקל, וממולה, בגדתו המזרחית של הנהר, שוכנת העיר קטסיפון. את העיר ייסד סלאוקוס הראשון בשנת 305 לפנה"ס לערך. העיר נמצאת במחוז באבל שבעיראק, וממוקמת כ-32 קילומטרים דרום מזרחית לבגדאד המודרנית.
==מקור שמהּ של העיר==
סלאוקיה על החידקל קרויה על שמו של סלאוקוס הראשון, מלכהּ הראשון של הממלכה הסלאוקית, שהרחיב יישוב קיים באזור וקבע בו את בירתו, בסביבות 305 לפנה"ס. סלאוקיה על החידקל הייתה החשובה והגדולה ביותר בין כל ערי הממלכה הסלאוקית, וכתוצאה מכך גם בין כל הערים הנושאות את השם "סלאוקיה", למרות שבחלק מהמקרים הוזכרה בשם "סלאוקיה על החידקל", ולא רק "סלאוקיה", משום שהעיר שוכנת על נהר החידקל. שם העיר מופיע בתלמוד כ"סֵלִיק", "סֵלִיקָה" או כ"סֵלִיקוֹס". נראה כי העיר כונתה בתקופת התלמוד ארדשיר<ref></ref> על שמו של מייסד השושלת הסאסנית אביו של שבור מלכא.

==היסטוריה==
===הממלכה הסלאוקית===
סלאוקיה על החידקל הוקמה בסביבות 305 לפנה"ס על ידי סלאוקוס הראשון, תוך הרחבת יישוב קודם שהיה במקום, וקביעתו כבירת הממלכה הסלאוקית. למרות שעד מהרה, תוך 65 שנים, עברה בירת הממלכה הסלאוקית לאנטיוכיה, סלאוקיה הפכה למרכז חשוב לתרבות ההלניסטית, לסחר ולשלטון הסלאוקי. אוכלוסיית העיר הורכבה מייוונים, סורים ויהודים. הודות למיקומה במפגש של נהר החידקל עם תעלה גדולה, המובילה לנהר פרת, בסלאוקיה עברה תנועה ימית רבה. במהלך המאות ה-3 וה-2 לפנה"ס, סלאוקיה הייתה אחת מהערים ההלניסטיות הגדולות ביותר, דומה בגודלה לאלכסנדריה, וגדולה יותר מאנטיוכיה.

חפירות ארכאולוגיות מצביעות על כך שחומות העיר הקיפו שטח של 5.6 קמ"ר. בהתבסס על גודל זה, אוכלוסיית העיר הוערכה כ-100,000 נפש. אוכלוסיית המטרופולין הוערכה כחצי מיליון נפש.

כתביהם של פוליביוס ושל היסטוריונים אחרים, מספרים כי האוכלוסייה במקום הורכבה ממקדונים ויוונים, אך גם מבבלים שסלאוקוס הראשון יישב בעיר.
===נטישת העיר===
בשנת 165, סלאוקיה הובערה על ידי צבאו של המפקד הרומי גאיוס אווידיוס קסיוס, שטען כי באותה העת התגוררו בעיר לפחות 300,000 תושבים. חורבן העיר סימל את סופו של ההלניזם במסופוטמיה. בשנת 197, במהלך מסעו למזרח, הקיסר הרומי ספטימיוס סוורוס מצא את העיר נטושה לחלוטין.

==קישורים חיצוניים==

==הערות שוליים==

קטגוריה:עיראק: אתרים ארכאולוגיים
קטגוריה:התקופה ההלניסטית
טמשן אפריקני

טמשן אפריקני (שם מדעי: Podica senegalensis) הוא מין ממשפחת הטמשניים שמזכירים מעט טבלנים החיים באזורים הטרופיים ושייכים לסדרת העגוראים. זהו המין היחיד במשפחה שחי באפריקה והוא גם מין יחיד בסוגו.

== מאפיינים ==
אורכו של הטמשן 50–58 ס"מ. הוא מותאם לחיים במים ובעל צוואר ארוך, מקור אדום ומחודד ורגליים אדומות בוהקות. נוצותיו חומות כהות בדרך כלל, צדו בהיר יותר ובטנו לבנה. הצוואר אפור מהצד ושחור מלמעלה והראש גם שחור מלמעלה ובעל פס לבן לאורכו עד לצוואר. הזכרים יותר כהים מהנקבות. הטמשן מזכיר ברווז כשהוא שוחה ורגליו הגדולות ובעלות הקרום שקועות במים.

הטמשן חי ברחבי אפריקה בנהרות, אגמים ובביצות שונות וגם ביערות גשם, סוואנות לחות ואף בביצות מנגרובים. הוא שחיין זריז מתחת למים ומחפש חסרי חוליות כמו בריומאים, שפיריות, סרטנים זעירים, רכיכות, דגים ודו-חיים קטנים. רוב הטרף נתפס מתחת למים אך הם יודעים גם לצוד על היבשה. עופות אלה חיות ביחידות או בזוגות ונסתרים מהעין רוב הזמן. גם לא ידוע אם רוב המן הם מתחת למים או על היבשה.

הטמשנים מקננים בעונת הגשמים על גזרי עצים ליד המים. הנקבה מטפלת באפרוחים לבד והם עוזבים את הקן במהירות ומסוגלים לחפש מזון בכוחות עצמם.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:טמשניים
קטגוריה:עופות יחידים בסוגם
קטגוריה:הרפובליקה הדמוקרטית של קונגו: עופות
קטגוריה:פאונת מים מתוקים במרכז אפריקה
קטגוריה:פאונת מים מתוקים באפריקה הדרומית
מלכישליו אפריקני

מלכישְׂליו אפריקני (שם מדעי: Crex egregia) הוא מין עוף ממשפחת הרליתיים החי באפריקה שמדרום לסהרה, קרובו של מלכישליו חלודי.

המלכישליו האפריקני קטן מקרובו החלודי. אורכו 20–23 ס"מ ומוטת כנפיו 40–42 ס"מ. הוא בעל פלג גוף עליון וכנפיים חומות. העיניים אדומות והמקור ורוד עם קצה לבן. הראש והחזה כחלחלים-אפורים והבטן לבנה עד השת, המפוספס בשחור. הרגליים צהובות ורחבות. הוא מזכיר מאוד במראהו את רלית המים אך בעל מקור ורוד וקצר יותר וכן גופו בהיר יותר. כמו כן הוא מזכיר את המינים ברודית בליון (Porzana pusilla) וברודית אפריקנית (Aenigmatolimnas marginalis) החיים באותו אזור אך קטנים יותר.

עוף זה משוטט בערבות העשב והסוואנות באפריקה וקורא בקול צורמני מעט, שנועד להזהיר יריבים אפשריים. הוא עוף טריטוריאלי, שתוקף כל מתחרה אשר נכנס לטריטוריה שלו. הוא נפוץ מדרומה של צפון אפריקה עד לקצה דרום אפריקה וגם בכמה איים באוקיינוס האטלנטי.

הוא אוכל כל וניזון משלשולים, חלזונות ורכיכות שונות ומזחלי חרקים שונים, חגבים, נמלים, טרמיטים, חיפושיות, עכבישים וחולייתנים קטנים.

טורפיו העיקריים הם הנמר, הסרוואל, חתול בר, אנפה שחורת-ראש, נץ אפור כהה, עיט אפריקני, עיט וולברג (Hieraaetus wahlbergi) ונחשים גדולים כמו הפיתון, הקוברה ואף הבומסלנג. בעת סכנה הוא קופץ באוויר לאחור, דבר היכול להפתיע טורפים כמו יונקים או נחשים.

המלכישליו האפריקני אינו מקנן בישראל ואינו נודד אליה. בינואר שנת 2020 נצפה פרט אחד בעיר אילת. לאחר שטופל עקב תשישות ופציעה, הוא שוחרר חזרה לטבע<ref>https://www.ynet.co.il/articles/0,7340,L-5664197,00.html</ref>. ב-28 בנובמבר 2022 נאסף פרט תשוש שני, גם הוא טופל ושוחרר.<ref></ref>

==קישורים חיצוניים==

* [http://www.birdlife.org/datazone/speciesfactsheet.php?id=2877 מלכישליו אפריקני בbirdlife]

<gallery>
קובץ:African crake, Crex egregia on the Zaagkuildrift Road near Kgomo Kgomo, Limpopo, South Africa (16122097399).jpg
קובץ:CrakeAfrican1(byMarkTittley).jpg
</gallery>

== הערות שוליים ==

קטגוריה:בעלי חיים שתוארו ב-1854
קטגוריה:טקסונים שתוארו בידי וילהלם פטרס
קטגוריה:רליתיים
קטגוריה:אתיופיה: עופות
קטגוריה:כף ורדה: עופות
קטגוריה:הרפובליקה הדמוקרטית של קונגו: עופות
קטגוריה:עופות הסוואנה האפריקנית
קטגוריה:ארץ ישראל: רליתיים
צבי מאיר גינזברג

הרב צבי מאיר גינזברג (לעיתים בכתיב יידי: גינזבערג; באנגלית: Hersh M. Ginsberg; ה'תרפ"ח, 1928 - י"ב בשבט ה'תשע"ו, 22 בינואר 2016) היה רב ומחנך אמריקאי, ראש בית דין אגודת הרבנים במשך עשרות שנים, ומנהלה החינוכי של ישיבת רבינו יעקב יוסף.

==ביוגרפיה==
נולד בווינה לרב אלעזר יונה גינזברג, נשלח כילד בקינדר-טרנספורט ללונדון. למד ב"ישיבת הרב מליעזש" בסטיינז ובישיבת "מתיבתא" בלונדון ובשנת תש"ח נסע ללמוד בישיבת בית מדרש עליון מפי הרב ראובן גרוזובסקי. נישא לפריידל בת האדמו"ר רבי חיים שלמה לאווי מטאהש-חוסט.

בשנות ה-70 מונה למנהל באגודת הרבנים ושימש בתפקיד זה עד למותו.

בשנת ה'תשל"ז, 1977 הקים בירושלים את כולל האברכים "אוהל אלימלך" ושימש כנשיא הכולל.

בשנת ה'תשמ"ז, עבר לגור בבורו פארק ונתמנה לרב בית המדרש מחזיקי ת"ת.

במקביל כיהן במשך עשרות שנים כמנהלה החינוכי והרוחני של ישיבת רבינו יעקב יוסף.

==משפחתו==
*בנו בכורו הרב אלעזר יונה גינזברג, ראש כולל קהילת יעקב של חסידות פאפא ואב"ד ביהמ"ד אגודת אברכים בבורו פארק, חתן הרב מרדכי בנדיקט 
*בנו הרב משולם פייש גינזברג, אדמו"ר מחוסט בבורו פארק, חתן הרב אהרן אריה כץ חתן רבי אליעזר טברסקי מפאלטישאן
*בתו חנה בילא פרל נשואה לאדמו"ר מסקאליה, הרב אברהם משה רבינוביץ

==קישורים חיצוניים==
* 
* 
* קובץ אהל אלימלך, [שיו"ל שנת תשל"ו] בראש הקובץ פתח דבר וחידושי תורה ממנו 
* ספר זיכרון ניצוצי צבי מאיר [יו"ל ע"י נכדו הרב מרדכי גינזבערג לרגל הקמת מצבה] דברי תורה הנהגות וסיפורים ממנו 

;מכתביו
* 

==הערות שוליים==

קטגוריה:ראשי ישיבה אמריקאים
קטגוריה:רבנים חסידים
קטגוריה:רבנים חרדים אמריקאים
טוראקו גיאנה

טוראקו גיאנה (שם מדעי: Tauraco persa) הוא מין של עוף ממשפחת הטוראקיים החי ביערות אפריקה. נפוץ בטבע ביערות מסנגל לרפובליקה הדמוקרטית של קונגו ודרומה עד אנגולה. טוראקו זה מזכיר קרובים נוספים לסוגו שבעבר סווגו כתת-מינים שלו: Tauraco livingstonii ,Tauraco schalowi ,Tauraco corythaix ,Tauraco schuetti ו-Tauraco fischeri.
== מאפיינים ==
עוף זה בגודל יונה ובעל ציצה ירוק עם פנים וגוף ירוק בוהק, העיניים כתומות ובעלות פס לבן מלמעלה ופס שחור מלמטה, המקור אדום והזנב והכנפיים סגלגלים למעט הנוצות העיקריות שהם אדומות. הוא בעל זנב ארוך ואורכו מגיע ל-43 ס"מ בממוצע. 

הטוראקו חי במרומי עצי היער וניזון מפירות שהוא מוצא וכן מפרחים. הם חיים בטבע בקבוצות קטנות או ביחידות וקוראים בקול מרשים ורעשני.

==תת-מינים==
*Tauraco persa buffoni
*Tauraco persa persa
*Tauraco persa zenkeri

==קישורים חיצוניים==

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:טוראקואים
קטגוריה:גיאנה: עופות
קטגוריה:אנגולה: עופות
טוראקו צהוב-מקור

טוראקו צהוב מקור (שם מדעי: Pseudopoetus macrorhynchus) הוא עוף טרופי צבעוני ממשפחת הטוראקיים והמין היחידי בסוגו. הוא חי בטבע ביערות מערב אפריקה.

הטוראקו הוא עוף בגודל של יונה המגיע לאורך של 40-43 ס"מ ולמשקל 261-272 גרם בזכרים ו-216-234 גרם בנקבות. הם בעלי נוצות ירוקות על ראשם, מקור מעוגל צהוב, עיניים אדומות ופס לבן מתחתיה ונוצות כנפיים וזנב כחולות כשתחתית הבטן אדומה. כמו שאר הטוראקיים הוא ניזון בעיקר מפירות היער וכן מחרקים.

הוא מצוי ביערות אפריקה המערבית באנגולה, קמרון, הרפובליקה הדמוקרטית של קונגו, רפובליקת קונגו, חוף השנהב, גינאה המשוונית, גבון, גאנה, גינאה, גינאה המשוונית, ליבריה, ניגריה וסיירה לאון.

ישנם 2 תת-מינים:
*Tauraco macrorhynchus macrorhynchus
*Tauraco macrorhynchus verreauxii

==קישורים חיצוניים==

== הערות שוליים ==

קטגוריה:בעלי חיים שתוארו ב-1839
קטגוריה:טקסונים שתוארו בידי לואיס פרסר
קטגוריה:טוראקואים
קטגוריה:עופות יחידים בסוגם
קטגוריה:ליבריה: עופות
קטגוריה:סיירה לאון: עופות
קטגוריה:גבון: עופות
קטגוריה:הרפובליקה של קונגו: עופות
קטגוריה:גינאה המשוונית: עופות
טוראקו לבן-לחיים

טוראקו לבן לחיים (שם מדעי: Menelikornis leucotis) הוא מין יחידי של עוף ממשפחת הטוראקיים החי במזרח אפריקה. בעבר הוא נכלל בסוג טוראקו.
== מאפיינים ==
זהו טוראקו שאורכו עד 43 ס"מ והזנב 19 ס"מ ומשקלו 200-315 גרם. הוא בעל זנב ארוך. הוא בעל ראש וחזה ירוקים, מקור כתום ועיניים בעלי סימנים כתומים מעבריהן ומעליהן פס לבן וכן כתם לבן מאחורי הלחי. לטוראקו ציצה שחורה גבוהה לראשו וכנפיים כחולות עם קצוות אדומים.

הטוראקו חי ביערות וסוואנות אפריקה בסודאן, דרום סודאן, אתיופיה ואריתריאה. הוא נפוץ במיוחד במרומי העצים מהסוגים ערער (Juniperus) ועצי Podocarpus. הוא ניזון מהפירות והפרחים של העצים.

המין הגיע לאנגליה ושם צבעו העיקרי הוא קינמון. הוא חיה פולשת שמתחרה בהצלחה שם ואף פלשה לעוד כמה מדינות.
==תת-מינים==
*Tauraco leucotis leucotis
*Tauraco leucotis donaldsoni

ייתכן שהוא גם מזדווג עם המין טוראקו הנסיך רוספולי (Tauraco ruspolii) המצוי בסכנה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1835
קטגוריה:טקסונים שתוארו בידי אדוארד ראפל
קטגוריה:טוראקואים
קטגוריה:עופות יחידים בסוגם
קטגוריה:אתיופיה: עופות
קטגוריה:דרום סודאן: עופות
קטגוריה:עופות הסוואנה האפריקנית
סוחוצ'ין

סוחוצ'ין (בפולנית: Sochocin) הוא כפר במחוז פלונסק שבפרובינציית מזוביה בפולין, כ-8 ק"מ צפונית מזרחית לפלונסק, בו התקיימה עד השואה קהילה יהודית.

==תולדות היישוב==
היישוב סוחוצ'ין נזכר מהמחצית השנייה של המאה ה-14, עת היה כפר בבעלות אצולה, ובסוף אותה מאה הוענקו לו זכויות עיר. במהלך קרבות הפולנים עם האימפריה השוודית באמצע המאה ה-17 נגרם ליישוב נזק רב.

בחלוקת פולין בסוף המאה ה-18 נכלל היישוב בתחום פרוסיה, ובשנת 1815 נכלל בתחום פולין הקונגרסאית. בשנת 1869, בעקבות מרד ינואר, ניטל מהיישוב מעמדו העירוני. מסוף המאה ה-19 נוסדו ביישוב מספר מפעלי תעשייה קטנים, בעיקר של אריגה.

==יהודי סוחוצ'ין==
התיעוד הראשון לקיום יישוב יהודי בכפר הוא מסוף המאה ה-18, ועד המחצית השנייה של המאה ה-19 השתייכו יהודי הכפר לקהילת פלונסק הסמוכה. בשנת 1904 נעשה ניסיון לערוך פרעות ביהודי היישוב.

בשנת 1915, עם נסיגת החיילים הרוסים מהיישוב במהלך מלחמת העולם הראשונה, ערכו אלו שוד של רכוש יהודיו. עם כניסת הגרמנים לכפר לאחר מכן החרימו אלו את רכוש היהודים בו, ולאחר כניסת החיילים הפולנים לכפר, עם תום המלחמה, ערכו אלו מעשי התעללות ביהודי היישוב, בסיוע איכרי הסביבה. בפברואר 1919 ובשנת 1920 חזרו ונשנו המהומות נגד יהודי היישוב. בשנים אלו עזבו את הכפר יהודים רבים.

בין מלחמות העולם נמנו בכפר 409 יהודים, כרבע מתושביו, והתקיימה בו פעילות של אגודת ישראל ושל המפלגות הציוניות. בשנות השלושים של המאה ה-20 סבלו יהודי הכפר מהתנכלויות אנטישמיות גוברות והולכות כלפיהם מצד שכניהם הפולנים, שכללו הצבת משמרות חרם בפתח חנויותיהם ועריכת הפגנות אלימות נגדם.

===בשואה===
עם פרוץ מלחמת העולם השנייה נמלטו מהיישוב צעירים יהודים רבים. לאחר כיבוש היישוב בידי הגרמנים, החלו אלו בחטיפת יהודיו לעבודות כפייה, בהחרמת רכושם ובביצוע מעשי התעללות בהם, תוך ציווי על גזיזת זקנים ופיאות. כעבור מספר חודשים הרסו הגרמנים את בית הכנסת של היישוב, והטילו קנסות שונים על יהודי הכפר.

ביום כיפור תש"א, לפנות בוקר, פשטו על הכפר אנשי ס"ס, וריכזו את בין 300 ל-350 היהודים שנותרו בו במגרש ריק, בו שדדו את רכושם, וממנו הסיעו אותם במשאיות למחנה פומייחובק, שם הוחזקו כחמישה שבועות. לאחר מכן הועברו יהודי היישוב למחנה המעבר בדז'יאלדובו, בו הוחזקו כשבועיים בתנאי התעללות קשים. לאחר סלקציה הועברו כ-50 גברים למחנה עבודה, וסופם ששולחו לאושוויץ, וכל יתר היהודים הוחזרו לפומייחובק. משם התפזרו אלו ביישובי הסביבה, וחלקו את גורל יתר היהודים בהם.

היהודים הבודדים מהכפר ששרדו את השואה לא שבו להתגורר בו, בשל פוגרום שערכו פולנים בכפר הסמוך קוחארי ז'ידובסקיה.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/1301 סוחוצ'ין] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 

קטגוריה:מזוביה: יישובים
קטגוריה:שואת יהודי פולין: קהילות
קטגוריה:קהילות יהודיות בפולין
קטגוריה:קהילות יהודיות שהושמדו בשואה
נחל גזר

נַחַל גֶּזֶר הוא נחל אכזב בצפון שפלת יהודה, המהווה אחד מיובליו של נחל איילון. אורכו 15 ק"מ ושטח אגן הניקוז שלו הוא 59.3 קמ"ר.

ראשיתו של הנחל היא בסמוך לתל גזר ולכרמי יוסף, והוא זורם צפונה, עד שנשפך לנחל איילון, סמוך לתל לוד, ליד חיבור נחל גמזו עם נחל איילון.

שמו של הנחל הוא כשמה של העיר הקדומה גֶּזֶר, אשר תלה העתיק מצוי בראשית אפיק הנחל.

בשנת 2002 החליטה הוועדה לתכנון ולבנייה במחוז המרכז על ביצוע עבודות לשיקום ולפיתוח אפיק הנחל, ולהנגשתו לציבור, בחלקו הסמוך לעיר לוד.

במהלך חג החנוכה 2018 נחנכו פארק וטיילת לאורך הנחל, עם גשר להולכי רגל המחבר בין שתי גדות הנחל, בסמוך לשכונת גני יער בלוד.

==קישורים חיצוניים==
* [http://lib.cet.ac.il/pages/item.asp?item=5552 החלטה על שיקום ופיתוח נחל גזר]

==הערות שוליים==

גזר
גזר
קטגוריה:כרמי יוסף
פרנסיסקו לאון דה לה בארה

פרנסיסקו לאון דה לה בארה אי קיחנו (בספרדית: Francisco León de la Barra y Quijano; 16 ביוני 1863 – 23 בספטמבר 1939) היה פוליטיקאי ודיפלומט מקסיקני, נשיא מקסיקו ה-32.

==ביוגרפיה==
דה לה בארה השלים תואר שני במשפטים בטרם נכנס לפוליטיקה הארצית במקסיקו. בשנת 1896 הצטרף לסגל הדיפלומטי של מקסיקו ושירת במדינות דרום אמריקה: ברזיל, ארגנטינה, אורוגוואי, פרגוואי; באירופה: בבלגיה ובהולנד; ובין השנים 1909–1911 בארצות הברית.

במהלך כהונתו כשגריר מקסיקו שכנע את נשיא ארצות הברית ויליאם הווארד טאפט שהמרד שפרץ ב-1911 נגד שלטונו ארוך השנים של פורפיריו דיאס אינו מצדיק התערבות אמריקנית. מיד לאחר בחירתו של דיאס בפעם השביעית לכהונת נשיא מקסיקו באוקטובר 1910, פרצה המהפכה המקסיקנית. ב-25 במרץ 1911 התמנה דה לה בארה למשרת שר החוץ של מקסיקו, וכאשר הצליחו המורדים בראשות פרנסיסקו מדרו לאלץ את דיאס לחתום על הסכם סיודאד חוארס ב-21 במאי 1911 שבו התחייב להתפטר ממשרתו. ההתפטרות נכנסה לתוקף ב-25 במאי, ובהתאם לחוקת 1857 של מקסיקו התמנה שר החוץ דה לה בארה לנשיא זמני מאז ועד 6 בנובמבר באותה שנה, עת נכנס לתפקידו הנשיא החדש פרנסיסקו מדרו.

דה לה בארה התמודד בבחירות לקונגרס המקסיקני ונבחר ב-1912 כסנטור. הוא שיתף פעולה עם שגריר ארצות הברית הנרי ליין וילסון בתוכניתו להדחת מדרו. לאחר רצח מדרו וכינון שלטונו של ויקטוריאנו ורטה, חזר דה לה בארה לתפקידו במשרד החוץ מ-11 בפברואר 1913 עד 4 ביולי 1914. בהמשך 1914 נבחר כמושל מדינת מקסיקו, אך התפטר מיד לאחר בחירתו לטובת קריירה במשפט הבינלאומי שהתעתד לפתח באירופה.

הוא התמנה כשגריר בצרפת ובמקביל כיהן כנשיא בית המשפט לבוררות בהאג, הוא עשה חיל בתחום המשפט הבינלאומי באירופה שלאחר מלחמת העולם הראשונה וכתב פרסומים רבים בתחום.

עד סמוך למותו בספטמבר 1939 היה מעורב בתיווך בינלאומי. הוא נפטר בביאריץ שבצרפת.

==קישורים חיצוניים==

קטגוריה:נשיאי מקסיקו
קטגוריה:פוליטיקאים מקסיקנים
קטגוריה:עורכי דין
קטגוריה:שופטים
קטגוריה:שגרירים בארגנטינה
קטגוריה:שגרירים באורוגוואי
קטגוריה:שגרירים בצרפת
קטגוריה:המהפכה המקסיקנית
קטגוריה:ילידי 1863
קטגוריה:נפטרים ב-1939